  Анжелика Тихонова корреспондент Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысьтыз ӧнерчиосын дасям выль ӟуч-удмурт кыллюкамлэн нырысетӥ экземпляръёсыз потӥзы. Со сярысь «ВКонтакте» мерлыко вотэсысь бамаз кыллюкамлэн кылкутӥсь редакторез Леонид Ившин ивортӥз. Кема возьмам «Ӟуч-удмурт кыллюкамлэн» нырысетӥ экземпляръёсыз потӥзы. Выль арлы кузьым! Леонид Ившин, ӟуч-удмурт кыллюкамлэн кылкутӥсь редакторезТодэ вайытом, кыллюкам оглом 2 сюрс пала бам вылын кык томен луиз. Бичетэз кылдытон бордын институтысь тямыс тодосчиос ньыль ар ӵоже ужазы. Кыллюкамез элькунысь йӧскалык политикая министерство юрттэмен Удмуртилэн кунлык басьтэмезлы 100 ар тырмон улсын 2 сюрс экземплярен поттыны малпало. Озьы ик солэн электрон амалэз луоз.  Тегъёс: Дышетон Ижкар Удмуртия удмурткыл ӟучкыл 100ар  